《王文公》
宋代·岳珂

以文致身，以恭奉上。锱铢笔态，矩矱心匠。论其钩格则得纡馀曲致之体，考其纵逸则妙雍容不迫之状。

俨佩玉之度，肇官仪之创。百辟班见，大廷宏敞。方觚颖之发挥，盖已具此气象。

曰谁之书，元丰首相。

作者简介：岳珂(公元1183～公元1243) ，南宋文学家。字肃之，号亦斋，晚号倦翁。相州汤阴（今属河南）人。寓居嘉兴（今属浙江）。岳飞之孙，岳霖之子。宋宁宗时，以奉议郎权发遣嘉兴军府兼管内劝农事，有惠政。自此家居嘉兴，住宅在金佗坊。嘉泰末为承务郎监镇江府户部大军仓，历光禄丞、司农寺主簿、军器监丞、司农寺丞。嘉定十年（公元1217），出知嘉兴。十二年，为承议郎、江南东路转运判官。十四年，除军器监、淮东总领。宝庆三年（公元1227），为户部侍郎、淮东总领兼制置使。